Diari Oficial de la Generalitat Valenciana


Sumari del DOGV 949, del 23-11-1988 (1988/812461)

DECRET 175/1988, de 15 de novembre, del Consell de la Generalitat Valenciana, pel qual s'accepta la cessió, a títol gratuït, d'un immoble situat a Ontinyent, Partida del Llombo o Racó de Santa Bàrbara, realitzada per l'Ajuntament d'Ontinyent.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/11/15/175/dof/vci/html**

### Dades del document

Número de DOGV
:   949

Data del DOGV
:   23-11-1988

Secció del DOGV
:   DISPOSICIONS GENERALS

Número del document
:   1988/812461


Data del document
:   15-11-1988

Organisme emissor
:   Presidència de la Generalitat

Tipus de document
:   Decret

Decret 175/1988, de 15 de novembre, del Consell de la Generalitat Valenciana, pel qual s'accepta la cessió, a títol gratuït, d'un immoble situat a Ontinyent, Partida del Llombo o Racó de Santa Bárbara, realitzada per l'Ajuntament d'Ontinyent.  
L'Ajuntament d'Ontinyent, en sessió extraordinària realitzada el dia 28 de desembre de 1987, acordà la cessió gratuïta a la Generalitat Valenciana d'un immoble situat a la Partida del Llombo o Racó de Santa Bàrbara d'Ontinyent, del qual és propietari l'esmentat Ajuntament.  
Aquesta cessió la realitza amb el fi determinant que s'hi construesca un Centre de Formació Professional Ocupacional.  
A petició del Conseller de Treball i Seguretat Social, s'iniciaren els tràmits legals oportuns per a l'acceptació i la formalització de la cessió gratuïta de l?immoble realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 15 de novembre de 1988,  
DECRETE:  
Article primer  
S'accepta la cessió a títol gratuït, realitzada per l'Ajuntament d'Ontinyent, de l?immoble següent: Finca, situada al terme d'Ontinyent, Partida del Llombo o Racó de Santa Bàrbara, que té una superfície de cinc mil metres quadrats. Confronta: nord, resta de la finca matriu de la qual se segrega; sud, terres del Sr. Luis Soriano Vidal est, sèquia; i oest, carretera comarcal 3316 de Villena a L'Alcúdia de Crespins.  
Aquesta finca se segrega, perquè en el futur figure com a finca nova i independent, de la finca matriu següent: Noranta-cinc àrees, noranta-dues centiàrees i vuitanta-cinc decímetres quadrats de terra horta amb aigua del rec antic, en sis bancals, oliveres i cereals, en terme d'Ontinyent, Partida del Llombo o Racó de Santa Bàrbara. Confronta: nord, terres de la Sra. Mercedes Ferri Gandia i del Sr. Francisco Enguix Calatayud; sud, terres del Sr. Luis Soriano Vidal; est, la sèquia; i oest, la carretera de Bocairent.  
Inscrita en el Registre de la Propietat d'Ontinyent al tom 464, llibre 254 d'Ontinyent, foli vint-i-sis, finca núm. 4.852, inscripció 1ª.  
Article segon  
Aquesta cessió gratuïta de l?immoble esmentat comporta el compromís, per part de la Generalitat Valenciana, de construir-hi un Centre de Formació Professional Ocupacional en un termini màxim de cinc anys, i mantenir-ne la destinació durant els trenta següents.  
Article tercer  
La Conselleria de Treball i Seguretat Social realitzarà els tràmits necessaris a fi d'obtenir les autoritzacions i Llicències necessàries per a la construcció del Centre esmentat, en atenció a la qualificació del terreny objecte de cessió.  
Article quart  
La propietat de l'immoble haurà d'incorporar-se a l'Inventari de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 15 de novembre de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI